ჯამშედპური

ჯამშედპური (, ) — ნოღა ინდოეთის, უდიდაში ურბანული კონგლომერაცია დო არძოშე მიარეკათამი ნოღა ჯარხანდიშ შტატის. ჯამშედპური ინდოეთიშ აწოკინელი ინდუსტრიული ნოღა რე დო თინა ინდუსტრიალისტ ჯამშედჯი ტატაქ დარსხუ. ნოღაშა შხირას ფოლადიშ ნოღა უჯოხონა. ჯამშედპური — ინდოეთიშ მაართა ნოღა რე, ნამუთ აკოგაფილი რე ოწმოხ აკომუშებულ გეგმათ.

ნოღაშ მახორობა 2011 წანაშ მუნაჩემეფით, 1 337 131 ადამიერს აკმადგინანს დო შეშჸურე ნოღა მასუმა ონოღე აგლომერაცია რე ბჟაეიოლ ინდოეთის კოლკატაშ დო პატნაშ უკული. ინდოეთიშ თი 53 ნოღაშ შქას, ნამუშ მახორობა 1 მლნ-შე მეტი რე, ჯამშედპური 36-ა აბანს რე.http://www.censusindia.gov.in/2011-prov-results/paper2/data_files/india2/Million_Plus_UAs_Cities_2011.pdf ნოღა იდვალუაფუ ჩჰოტა-ნაგპურიშ პლატოს დო ელმოლს გოხურგელი რე პეიზაჟური დალმაშ გეფით. ნოღას ოორუეშე დო ბჟადალშე უხურგანს წყარმალუეფი — სუბარნარეხა დო ხარკაი. 

ჯამშედპური ბჟაეიოლ ინდოეთიშ თარი ინდუსტრიული ცენტრი რე. თაქ იდვალუაფუ მიარე ორეწუე საწარმე, თაშნეშე უდიდაში ინდური ორეწუე ზონა ადიტიაპური, ნამუთ 1 200 მოღცილ დო ოშქაშე ზჷმაშ წარმებას იკენს. 

ინდოეთიშ თარობაქ, 2010 წანაშ მოშინაუს, ჯამშედპური ქიანაშ მა-7 არძოშე სუფთა ნოღათ მიშინუ.http://pib.nic.in/archieve/others/2010/may/d2010051103.pdf 2007 წანაშ მოშინას, ნოღა ინდოეთიშ მა-7 უდიდარაში ნოღა რდჷ. თაშნეშე, მერჩქინელი რე 2006-2020 წანეფიშ მოსოფელს 84-ა არძოშე მალასიანი მაძინე ნოღათ.http://www.citymayors.com/statistics/urban_growth1.html

გალერეა

თაშნეშე ქოძირით
ინდოეთიშ მილიონიანი ნოღეფიშ ერკებული

რესურსეფი ინტერნეტის

 Tatanagar  
 MyJamshedpur.com  
 Website of the District Administration
 Fact File on Jamshedpur
 -Satellite Images of Jamshedpur

სქოლიო

კატეგორია:ინდოეთიშ ნოღეფი